યુદ્ધ અને પ્રેમની માફક રાજકારણમાં પણ સત્તાને માટે તમામ પ્રકારના નૈતિક-અનૈતિક દાવપેચ ખેલાય છે. ઉત્તરાખંડમાં કોંગ્રેસી મુખ્યપ્રધાન હરીશ રાવતની સરકાર પણ આ પ્રકારના દાવપેચનો ભોગ બની છે. આવો દાવપેચ ખેલનારા કોંગ્રેસના જ નવ વિદ્રોહી ધારાસભ્યો છે. તેની આગેવાની પૂર્વ મુખ્યપ્રધાન વિજય બહુગુણા અને રાજ્યના કેબિનેટ પ્રધાન હરકસિંહ રાવતે લીધી છે. રાજ્ય વિધાનસભામાં બજેટ પસાર કરવાની ક્ષણે આ નવ ધારાસભ્યો તેના વિરોધમાં ઊભા થઈને ભાજપના સભ્યો સાથે મળી ગયા અને બજેટ પસાર કરવા મત વિભાજનની માગણી કરી.વિધાનસભાના સ્પીકરે બજેટ પર ધ્વનિમત લઈને તેને પસાર થઈ ગયેલું જાહેર કર્યું છે.